**6. 12. 2023**

*Smo nevladna organizacija, ki ohranja in oživlja znanja in prakse preteklih rodov, vendar to še ni vpisano v register nesnovne dediščine. Ali se lahko vseeno prijavimo na razpis?*

**Ne, na razpis se lahko prijavijo le projekti, ki se nanašajo na nesnovno dediščino, ki je vpisana v register nesnovne dediščine, ki ga vodi Ministrstvo za kulturo.**

**Seznam registriranih enot dediščine je dostopen na naslovu:** [**https://www.gov.si/seznam-nesnovne-dediscine**](https://www.gov.si/seznam-nesnovne-dediscine)

*Ali se občina ali krajevna skupnost lahko prijavi na razpis?*

**Občine in krajevne skupnosti se ne morejo prijaviti na razpis. Upravičeni prijavitelji so nepridobitne kulturne organizacije s statusom pravne osebe zasebnega prava, ki so registrirane za opravljanje kulturno-umetniških dejavnosti ter posredovanje kulturnih dobrin v Sloveniji in združuje predstavnike poklicev ali ljubitelje, ki so evidentirani nosilci nesnovne dediščine. Prav tako so upravičeni prijavitelji tudi tisti javni zavodi, ki so osebe javnega prava s sedežem v Sloveniji, katerih program se ne financira kot javni kulturni program in imajo status nosilca nesnovne kulturne dediščine.**

*Ali je višina sredstev za (so)financiranje posameznega projekta omejena navzgor oziroma, drugače, za koliko sredstev nominalno lahko zaprosimo za posamezen projekt?*

**Višina sredstev za (so)financiranje posameznega projekta je omejena na največ 25.000 evrov. Ministrstvo bo izbrane projekte (so)financiralo največ do 85 % vrednosti upravičenih stroškov, ki bodo uveljavljeni in izkazani.**

*Ali je DDV upravičen strošek?*

**DDV se šteje kot upravičen strošek v primeru, da prijavitelj ni zavezanec za plačilo DDV. V primeru, da je prijavitelj zavezanec, obstajajo naslednje možnosti glede vključevanja DDV med upravičene stroške:**

* **če ima prijavitelj pravico do odbitka celotnega DDV, se ta ne sme vključiti med upravičene stroške in izdatke (DDV je v tem primeru neupravičen strošek in ga mora financirati iz lastnih virov);**
* **če je prijavitelj zavezanec za plačilo DDV, pa nima pravice do njegovega odbitka, se ta lahko vključi med upravičene stroške in izdatke (v tem primeru je celoten znesek DDV upravičen strošek);**
* **če je prijavitelj zavezanec za plačilo DDV, ima pa pravico le do njegovega delnega odbitka, se ta lahko vključi med upravičene stroške in izdatke, vendar le v višini neodbitnega deleža (v tem primeru je znesek DDV delno upravičen, delno pa neupravičen strošek oziroma izdatek).**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Do kdaj mora biti projekt zaključen (plačani računi), glede na to, da v 10. točki JR piše, da mora biti projekt zaključen najkasneje do 15.11.2021, v točki 5.1 pa je navedeno, da prijavitelj projekt realizira do konca leta 2021 (za kar poda tudi izjavo)?*

**V javnem razpisu med drugim tudi piše:**

**Stroški so upravičeni le, če bodo nastali od datuma oddaje vloge na javni razpis do roka za končanje projekta.**

**Torej, rok za končanje (zaključek) projekta je datum, do katerega lahko stroški za projekt nastanejo. Plačilo stroškov (realizacija projekta) pa je mogoča do konca leta.**

**Torej, do 15.11. (določilo pogodbe) lahko stroški natanejo in do takrat mora izvajalec tudi predložiti zahtevek za izplačilo z dokazili o nastanku stroškov (lahko tudi dokazila o plačilu stroškov, če jih že ima). Sicer pa dokazila o plačilu stroškov odda kasneje, po 15.11. do konca leta, in sicer v 5 dneh od njihovega plačila (določilo pogodbe).**

**Navedeno izhaja tudi iz osnutka pogodbe, s katerim se prijavitelj seznani ob pripravi prijavnega obrazca, v katerem piše, da lahko izvajalec črpa finančna sredstva po tej pogodbi v proračunskem letu 2024.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ali lahko druga institucija v imenu upravičenca (po pooblastilu) odda elektronsko vlogo z digitalnim potrdilom?*

**Prijava se lahko odda tudi brez digitalnega potrdila, tako da se upravičenec lahko in naj bi se praviloma prijavil sam.**

**Hipotetično sicer lahko prijavo z digitalnim potrdilom odda tudi pooblaščenec upravičenca po pisnem pooblastilu. Pooblastilo mora obsegati izpolnitev, oddajo in podpis vloge. Pogodba pa se v vsakem primeru sklepa neposredno z upravičencem.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ali se kot lasten vložek v projekt upošteva prostovoljsko delo?*

**Skladno s petim odstavkom 37. člena Zakona o prostovoljstvu (Uradni list RS, št. 10/11, 16/11 – popr. in 82/15; v nadaljnjem besedilu: ZProst) se kot lastni vložek v projekt upošteva prostovoljsko delo, če je to opredeljeno in ovrednoteno v skladu z določbami ZProst in Pravilnika o področjih prostovoljskega dela in vpisniku (Uradni list RS, št. 48/11, 60/11 in 29/16).** **Če bo na razpisu izbrani izvajalec uveljavljal prostovoljno delo, opravljeno zanj, kot lasten vložek, bo moral obračunski dokumentaciji priložiti evidenčni/-e list/-e prostovoljca/-cev in opravljenega prostovoljskega dela (drugi odstavek 23. člena ZProst).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Kako prikažemo lasten vložek v projekt iz naslova prostovoljnega dela?*

**Ovrednoten predviden delež prostovoljnega dela prijavitelja vnesete v Finančni načrt, ki je priloga vloge/prijave. Prikažete ga v Finančnem načrtu v rubriki: Lasti finančni vložek in drugi viri, 5. drugi prihodki (v alineji 1. sredstva prijavitelja pa predstavite morebiten lasten finančni vložek).**

**Skladno z vsebino točke 5. 1. razpisnega besedila, prva alineja, lahko dokazilo o  vpisu v register prostovoljskih organizacij priložite vlogi/prijavi v aplikaciji skupaj s kopijo veljavnega ustanovitvenega akta in/ali statuta oziroma bo ministrstvo pri tem dokazilu ravnalo enako, kot je v razpisnem besedilu predvideno za preverjanje ustanovitvenih aktov in/ali statutov.**